Foto: Yaponiyada 52 kishining umriga zomin bo‘lgan hamda minglab odamlarni uysiz qoldirgan suv toshqini

Yaponiyaning janubi-g‘arbidagi Kyusyu orolida 5-iyul, yakshanba kuni kuchli yomg‘ir tufayli suv toshqini yuzaga keldi. Tabiiy ofat 52 kishining umriga zomin bo‘ldi. Reuters nashri Yaponiyadagi suv bosgan ko‘chalardan fotojamlanma tayyorladi.
Qayd etilishicha, ikki kishi og‘ir ahvolda, 12 nafari bedarak yo‘qolgan. Mamlakat janubi-g‘arbidagi Kyusyu orolidagi Kumamoto prefekturasida 51 kishi, yana bir kishi shu orolda joylashgan Fukuoka prefekturasida halok bo‘lgan.
Mamlakat janubi-g‘arbidagi Fukuoka, Saga va Nagasaki prefekturalarida xavflilikning eng yuqori darajasi e’lon qilingan. Hukumat yana toshqinlar bo‘lishidan ogohlantirmoqda. 8 ta prefekturada ko‘chki xavfi e’lon qilingan.
Ayrim hudud aholisiga evakuatsiya qilish tavsiya etilgan. Sikokudagi Exime va Kyusyudagi Oitaning o‘zida 350 ming kishi evakuatsiya qilinishi kerak.